Դեմմին

Դեմմին (), քաղաք Գերմանիայում, շրջանային կենտրոն։
Մտնում է Դեմմին շրջանի մեջ։ Բնակչությունը կազմում է 11890 մարդ (2010 թվական)։ Քաղաքը զբաղեցնում է 81,56 կմ² տարածք։ Դեմմինը բաժանվում է 11 քաղաքային շրջանների։

Հյուսիսից և արևմուտքից քաղաքը շրջապատված է Պեենա գետով, իսկ հարավից՝ Տոլլենս։

Պատմություն 

Այն հիմնադրվել է սլավոնական ցեղի կողմից, 12-րդ դարում որպես Պոմերանիայի Դիմին քաղաք։

1648 թվականից մինչև 1720 թվականը, ինչպես ամբողջ շվեդական Պոմերանիան, կառավարվել է Ստոկհոլմի կողմից։ Մեծ Հյուսիսային պատերազմից հետո (1700-1721թվականներ) ըստ Ստոկհոլմի խաղաղության պայմանագրի (1720) որոշման, փոխանցվել է Պրուսական թագին։

1945 թվական
Երկրորդ Համաշխարհային պատերազմի վերջին շաբաթվա ընթացքում Գերմանիայի մի քանի տասնյակ հազար բնակիչներ ինքնասպան են եղել, մասնավորապես՝ Բեռլինում, գրանցվել է մոտ 7 հազար ինքնասպանություններ։ Դեմմին քաղաքում 1945 թվականի ապրիլի 30-ից մայիսի 4-ը ընկած ժամանակահատվածում մեկ կամ երկու հազար բնակիչներ տարբեր գնահատականներով կատարել են զանգվածային ինքնասպանություններ։

1945 թվականին Դեմմինի բնակչությունը կազմում էր մոտ 15-16 հազար մարդ, այստեղ են գտնվել նաև հազարավոր փախստականներ։ Քանի որ ապրիլի վերջին արևելյան ճակատը մոտենում էր քաղաքին, նացիստական առաջնորդները, ոստիկանները տարհանվել են քաղաքից։ 1945 թվականի մայիսի 1֊ի քաղաքը գրավվել է Բելառուսական 2-րդ ռազմաճակատի կողմից։

Գոյություն ունեն գերմանացի կանանց հասցված բռնությունների, սպանությունների մասին զեկույցներ, որոնք ներկայացվել են անհայտ վկաների կողմից։

Անդրադառնալով խորհրդային զորքերի կողմից քաղաքի գրավման առաջին օրերին, գերմանացի պատմաբան Ֆլորիան Հուբերը գրում է՝ «զբաղվում են ավազակությամբ և դիակապտությամբ»։ Գոյություն ունեն գերմանացի կանանց հասցված բռնությունների, սպանությունների մասին անհայտ վկաների կողմից ներկայացված զեկույցներ։ Քաղաքի մեծ մասն այրվել էր, կենտրոնը՝ գրեթե ամբողջությամբ, քաղաքը ոչնչացել է 80 %֊ով։

Ծանոթագրություններ

Արտաքին հղումներ 
 ԴԵմմին քաղաքի պաշտոնական կայք 
 Առավել զանգվածային ինքնասպանություն գերմանացիների դեմ
 Германия, 1945-й: неизвестная правда о массовых самоубийствах / DW.com, 08.05.2015 (видео, youtube) 

Գերմանիայի քաղաքներ